Source: http://docplayer.fi/92664185-Valtioneuvoston-viikko.html
Timestamp: 2018-10-22 00:45:57+00:00
Document Index: 10887972

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 /20 Liite Virallisen lehden numeroon 58/ VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 15 Eduskunnan vastaukset Kansainväliset asiat Muuta Nimitysasiat VALTIONEUVOSTO Hallituksen esitykset Valtioneuvoston asetukset Valtioneuvoston päätökset Nimitysasiat Raha-asiat HALLITUKSEN NEUVOTTELUT EU-ministerivaliokunta LUOVUTETUT MIETINNÖT.. 20 TASAVALLAN PRESIDENTTI EDUSKUNNAN VASTAUKSET Tasavallan presidentti vahvisti seuraavat lait: Laki autoverolain muuttamisesta (HE 178/2017 vp). Taksien nykyinen euron autoveron alennus poistetaan. Veroedun poistuminen tapahtuu vaiheittain vuoden 2022 heinäkuuhun mennessä. Esteettömät yhden tai useamman pyörätuolipaikan tilataksit sekä koulu- ja päivähoitokuljetuksiin hyväksytyt tilataksit säädetään kokonaan autoverottomiksi ja samalla invataksien verottomuus poistuu. Matkailuautojen veroetuun tehdään eräitä täsmennyksiä. Laki tulee voimaan (VM neuvotteleva virkamies Markus Teräväinen ) Laki Ruokavirastosta, laki kasvinsuojeluaineista annetun lain muuttamisesta, laki maatalouden tukien toimeenpanosta annetun lain muuttamisesta, laki metsänviljelyaineiston kaupasta annetun lain muuttamisesta, laki taimiaineistolain muuttamisesta ja laki hukkakauran torjunnasta annetun lain muuttamisesta (HE 8/2018 vp). Maa- ja metsätalousministeriön hallinnonalalle perustetaan uusi virasto, johon yhdistetään Elintarviketurvallisuusviraston ja Maaseutuviraston tehtävät. Uuteen virastoon myös siirretään Maanmittauslaitoksesta tehtävät, jotka liittyvät tietohallinnon palvelujen tuottamiseen perustettavalle virastolle sekä laajemmin maa- ja metsätalousministeriön hallinnonalan virastoille ja laitoksille. Perustettavaan virastoon siirretään lisäksi Turvallisuusja kemikaalivirastosta kasvinsuojeluaineiden käytön valvontaan liittyvät tehtävät. Uuden viraston nimeksi tulee Ruokavirasto. Lait tulevat voimaan (MMM lainsäädäntöneuvos Johanna Wallius ) Laki ajokorttilain muuttamisesta (HE 146/2017 vp). Kuljettajaopetuksen määrämuotoisuutta kevennetään muiden kuin raskaan kaluston kuljettajien kohdalla. Kuljettajantutkintojen vaativuutta lisätään opetusvaatimuksia samalla keventäen. B-luokassa luovutaan ajokortin suorittamisesta vaiheittain ja ajokortin vähimmäisiästä voidaan eräissä tapauksissa poiketa. Traktoreiden ajokorttiluokitusta muutetaan. Ajoterveysvaatimusten täyttymisen osoittamiseen tehdään muutoksia muissa kuin raskaissa luokissa ja eräille terveydenhuollon toimijoille tulee oikeus ilmoituksen tekemiseen, jos terveysvaatimukset eivät täyty päihteiden jatkuvan käytön takia. Laki tulee voimaan Eduskunnan lausumat; 1. Eduskunta edellyttää, että valtioneuvosto seuraa ajokorttiuudistusten toteutumista erityisesti liikenneturvallisuuden ja yhtäläisten kilpailuedellytysten toteutumisen osalta ja tarvittaessa ryhtyy toimenpiteisiin kilpailuvääristymien korjaamiseksi. 2. Eduskunta edellyttää, että valtioneuvosto teettää ja toi /58 15
2 mittaa liikenne- ja viestintävaliokunnalle seurantatutkimuksen ehdotettujen muutosten toteutumisen ja niiden vaikutusten selvittämiseksi erityisesti silmällä pitäen liikenteen tulevaisuuden toimintatapojen vaikutuksia liikenneturvallisuuteen, logistiikkaan ja ammattikuljettajiin. (LVM lainsäädäntöjohtaja Silja Ruokola ) Laki työsopimuslain muuttamisesta, laki työaikalain 18 ja 35 :n muuttamisesta, laki työsuojelun valvonnasta ja työpaikan työsuojeluyhteistoiminnasta annetun lain 13 :n muuttamisesta ja laki työttömyysturvalain muuttamisesta (HE 188/2017 vp). Laeilla parannetaan vaihtelevaa työaikaa noudattavien työntekijöiden asemaa ja varmistamaan työsuhdeturvaa koskevien säännösten tehokas toteutuminen heidän osaltaan. Vaihtelevaa työaikaa koskevalla ehdolla tarkoitetaan työaikajärjestelyä, jossa työntekijän työaika määrättynä ajanjaksona vaihtelee työsopimuksen mukaisen vähimmäismäärän ja enimmäismäärän välillä taikka työaikajärjestelyä, jossa työntekijä sitoutuu tekemään työnantajalle työtä erikseen kutsuttaessa. Vaihtelevan työajan sopimusten käyttöalaa rajoitetaan tilanteisiin, joissa työnantajalla on vaihteleva työvoimatarve. Työnantajan on vaihtelevan työajan sopimuksia käyttäessään annettava työntekijälle selvitys työvoimatarpeestaan. Työntekijän oikeus sairausajan palkkaan ja irtisanomisajan palkkaan varmistetaan siten, ettei työnantaja pysty yksipuolisin työnjohtotoimin vaikuttamaan niiden määrään. Työntekijän mahdollisuuksia ennakoida tulevia työvuoroja parannetaan muuttamalla työaikalain työvuoroluetteloa ja lisätyösuostumusta koskevia säännöksiä. Työttömyysturvalain työstä eroamista ja työstä kieltäytymistä koskevissa säännöksissä otetaan tietyin edellytyksin huomioon tilanteet, joissa työtä ei tosiasiallisesti ole ollut tarjolla tai joissa työstä maksettava palkka jää pieneksi. Lait tulevat voimaan (TEM vanhempi hallitussihteeri Nico Steiner ) Laki valtion varoista maksettavasta korvauksesta turvakotipalvelun tuottajalle annetun lain muuttamisesta (HE 166/2017 vp). Terveyden ja hyvinvoinnin laitos ei enää tee turvakotipalvelun tuottamista koskevia sopimuksia palveluntuottajien kanssa vaan tekee palveluntuottajien valinnasta päätökset. Korvaukseen, joka maksetaan valtion varoista turvakotipalvelun tuottajille, sovelletaan valtionavustuslakia. Erityisistä korvauksen jakoperusteista luovutaan. Laki tulee voimaan (STM lakimies Laura Terho ) KANSAINVÄLISET ASIAT Tasavallan presidentti päätti seuraavat kansainväliset asiat: Suurlähettiläs Olli Kantasen tai hänen estyneenä ollessaan ulkoasiainsihteeri Anna-Mari Hämäläisen valtuuttaminen allekirjoittamaan sopimus Suomen tasavallan hallituksen, Latvian tasavallan hallituksen, Norjan kuningaskunnan hallituksen, Puolan tasavallan hallituksen, Ruotsin kuningaskunnan hallituksen ja Venäjän federaation hallituksen välillä pohjoisen ulottuvuuden kulttuurikumppanuuden sihteeristön perustamisesta. Sopimus on tarkoitus allekirjoittaa Riikassa järjestettävässä allekirjoitustilaisuudessa. (OKM vanhempi hallitussihteeri Rami Sampalahti ) MUUTA Tasavallan presidentti päätti seuraavat asiat: Lakimies Satu Tähkäpään määrääminen työtuomioistuimen työsuhteisiin perehtyneeksi, työntekijäetuja edustavaksi asiantuntijajäseneksi ja yksikön johtaja Ralf Forsénin määrääminen hänen varajäsenekseen lukien päättyväksi toimikaudeksi. (OM kehittämispäällikkö Tuula Pääkkönen ) Ahvenanmaan valtuuskunnan vuoden 2016 verohyvitystä koskevan päätöksen vahvistaminen. Ahvenanmaan valtuuskunta on Ahvenanmaan itsehallintolain mukaisesti päätöksessään vahvistanut Ahvenanmaan maakunnalle kuuluvan vuoden 2016 verohyvityksen. Päätöksen mukaan vuoden 2016 verohyvityksen määrä on euroa. (VM valtiosihteeri Martti Hetemäki ) NIMITYSASIAT Tasavallan presidentti päätti seuraavat nimitysasiat: Kathmandun suurlähetystön päällikön, ulkoasiainneuvos Jorma Suvannon edustuston päällikön tehtävän päättyminen (UM henkilöstöjohtaja Pirjo Tulokas ) Ulkoasiainneuvos Pertti Anttinen Kathmandussa olevan suurlähetystön päällikön tehtävään lukien. (UM henkilöstöjohtaja Pirjo Tulokas ) Oikeusneuvos Kari Juhani Kuusiniemi korkeimman hallinto-oikeuden presidentin virkaan lukien. (OM kansliapäällikkö Sami Manninen ) Kenraalimajuri Ilkka Laitisen nimittäminen Rajavartiolaitoksen päällikön virkaan ja määrääminen Rajavartiolaitoksen päällikön tehtävään (SM Rajavartiolaitoksen esikunnan oikeudellisen osaston osastopäällikkö Ari-Pekka Koivisto ) Kenraalimajuri Pasi Kostamovaaran nimittäminen Rajavartiolaitoksen apulaispäällikön virkaan ja määrääminen Rajavartiolaitoksen apulaispäällikön tehtävään (SM Rajavartiolaitoksen esikunnan oikeudellisen osaston osastopäällikkö Ari- Pekka Koivisto ) Lippueamiraali Markku Hassisen nimittäminen Rajavartiolaitoksen amiraalin virkaan ja määrääminen Rajavartiolaitoksen esikunnan raja- ja meriosaston osastopäällikön tehtävään (SM Rajavartiolaitoksen esikunnan oikeudellisen osaston osastopäällikkö Ari-Pekka Koivisto ) Eversti Matti Sarasmaan nimittäminen Rajavartiolaitoksen kenraalin virkaan ja määrääminen Rajavartiolaitoksen esikunnan henkilöstöosaston osastopäällikön tehtävään (SM Rajavartiolaitoksen esikunnan oikeudellisen osaston osastopäällikkö Ari-Pekka Koivisto ) Komentaja Ville Suominen puolustusministeriön vanhemman osastoesiupseerin virkaan (PLM erityisasiantuntija Petri Laurila ) Varapuheenjohtaja, filosofian tohtori (D. Phil.) Olli Rehn Suomen Pankin johtokunnan puheenjohtajan virkaan alkavaksi seitsemän vuoden toimikaudeksi. (VM osastopäällikkö Leena Mörttinen ) /58
3 VALTIONEUVOSTO HALLITUKSEN ESITYKSET Valtioneuvosto antoi eduskunnalle seuraavat hallituksen esitykset: Hallituksen esitys (HE 65/2018 vp) eduskunnalle laiksi rikoslain muuttamisesta. Esityksessä ehdotetaan, että rikoslakiin tehtäisiin maakuntien perustamista ja sosiaali- ja terveydenhuollon järjestämistä koskevan uudistuksen edellyttämät tekniset muutokset vaalirikoksia koskevaan yleisten vaalien ja yleisen äänestyksen määritelmään, lapsen omavaltaista huostaanottoa koskevaan syyteoikeus- ja kuulemissäännökseen, rikoksia julkista taloutta vastaan koskevan rikoslain luvun avustuksen määritelmään sekä virkarikoksia koskevan rikoslain luvun virkamiestä ja julkista luottamustehtävää hoitavan henkilön määritelmiin. Rikoslain muutosten on tarkoitus tulla voimaan mahdollisimman pian yhdenmukaisesti niiden perusteena olevien maakuntien perustamista ja sosiaali- ja terveydenhuollon järjestämistä koskevan uudistuksen osien voimaantulon kanssa. (OM lainsäädäntöneuvos Jussi Matikkala ) Hallituksen esitys (HE 66/2018 vp) eduskunnalle laeiksi eräiden Innovaatiorahoituskeskus Business Finlandin ja Business Finland Oy:n tehtäviin ja toimivaltaan liittyvien lakien muuttamisesta. Esityksessä ehdotetaan muutettavaksi kuutta lakia, joissa säädetään Innovaatiorahoituskeskus Business Finlandin ja Finpro Oy:n tehtävistä ja toimivallasta. Toimijoiden laeissa esiintyvät nimet muutettaisiin Innovaatiorahoituskeskus Tekesistä Innovaatiorahoituskeskus Business Finlandiksi ja Finpro Oy:stä Business Finland Oy:ksi. Esitys liittyy Innovaatiorahoituskeskus Tekesin nimenmuutokseen Innovaatiorahoituskeskus Business Finlandiksi ja Finpro Oy:n nimenmuutokseen Business Finland Oy:ksi ja näiden toimijoiden tehtävien yhdistämiseen ja uudelleenjärjestämiseen Business Finland-kokonaisuuden alle. Lisäksi kahteen lakiin (laki valtion erityistehtäväyhtiöstä, laki valtionavustuksesta yritystoiminnan kehittämiseksi) lisättäisiin Business Finland Oy eräiden lakisääteisissä tehtävissään välttämättömien tietojen saajaksi. Lait on tarkoitettu tulemaan voimaan mahdollisimman pian, sillä laki Innovaatiorahoituskeskus Business Finlandista ja Business Finland-nimisestä osakeyhtiöstä on tullut voimaan (TEM neuvotteleva virkamies Mikko Huuskonen ) VALTIONEUVOSTON ASETUKSET Valtioneuvosto antoi seuraavat asetukset: Valtioneuvoston asetus eräistä sähköisessä kiinnitysjärjestelmässä tehtävistä hakemuksista. Mahdollisuutta Maanmittauslaitoksen ylläpitämän sähköisen kiinnitysjärjestelmän käyttämiseen laajennetaan siten, että järjestelmässä voidaan hakea kiinnityksen kuolettamista ja yhteiskiinnityksen purkamista sekä antaa kyseisiä hakemuksia varten tarvittavia suostumuksia. Asetus tulee voimaan (OM lainsäädäntöneuvos Pekka Pulkkinen ) Valtioneuvoston asetus tuloveroja koskevan kaksinkertaisen verotuksen välttämiseksi ja veron kiertämisen estämiseksi Espanjan kanssa tehdystä sopimuksesta ja pöytäkirjasta. Asetuksella saatetaan voimaan tuloveroja koskevan kaksinkertaisen verotuksen välttämiseksi ja veron kiertämisen estämiseksi Espanjan kanssa tehty sopimus ja pöytäkirja ja laki sopimuksen ja pöytäkirjan lainsäädännön alaan kuuluvien määräysten voimaansaattamisesta. Pöytäkirja, laki (232/2016) ja asetus tulevat voimaan (VM neuvotteleva virkamies Anders Colliander ) Valtioneuvoston asetus kestävän metsätalouden rahoituksesta annetun valtioneuvoston asetuksen muuttamisesta. Asetuksella säädetään kestävän metsätalouden määräaikaisen rahoituslain nojalla myönnettävien tukien ehdoista, määrästä ja niiden määräytymisperusteista. Asetukseen palautetaan keskisessä Suomessa yksityistien perusparannukseen ja uuden tien tekemiseen myönnettävän tuen taso sille tasolle, jolla se oli alun perin valtioneuvoston asetuksessa 594/2015. Lisäksi eteläisessä Suomessa yksityistien perusparannuksen tukitaso yhdenmukaistetaan keskisen Suomen tukitason kanssa ja uuden tien tekemiseen myönnettävän tuen taso palautetaan sille tasolle, jolla se oli alun perin valtioneuvoston asetuksessa 594/2015. Asetuksen 2 :ssä tarkistetaan tuensaajien määrittelyä. Asetus tulee voimaan (MMM metsäneuvos Marja Hilska-Aaltonen ) Valtioneuvoston asetus tieliikenneasetuksen 3 :n muuttamisesta. Asetuksen 3 pykälään lisätään uusi momentti, jolla selkeytetään taksin tarkoitusta liikenteen ohjauslaiteita koskevissa säännöksissä. Muutos liittyy liikenteen palveluista annetun lain (320/2017) myötä luvanvaraiseen henkilöliikenteeseen tulleisiin muutoksiin. Säännökseen siirretään nykyisin ajoneuvojen käytöstä tiellä annetussa valtioneuvoston asetuksessa (1257/ 1992) oleva säännös, jonka mukaan vain taksivalaisimella varustettua ajoneuvoa pidetään taksina tieliikenneasetuksen säännöksiä sovellettaessa. Asetus tulee voimaan (LVM yli-insinööri Mikko Karhunen ) Valtioneuvoston asetus ajoneuvojen käytöstä tiellä annetun valtioneuvoston asetuksen 50 kumoamisesta. Säännös koskee taksivalaisimen käyttöä tieliikenteessä. Taksivalaisinta ei jatkossa edellytetä enää pakollisena varusteena taksiliikenteessä käytettävissä ajoneuvoissa. Tämä johtuu siitä, että voimaan tulevan liikenteen palveluista annetun lain (320/ 2017) myötä voi syntyä sellaisia palveluita, joissa taksivalaisimen käyttö ei ole tarkoituksenmukaista tai tarpeellista. Kumottava 50 :n 3 kohdassa säädetään lisäksi siitä, että vain taksivalaisimella varustettua ajoneuvoa pidetään taksina tieliikenneasetuksen säännöksiä sovellettaessa. Säännöksen asiasisältö siirretään tieliikenneasetuksen (182/1982) 3 pykälään. Tieliikenneasetusta muutetaan samanaikaisesti 50 kumoamisen kanssa. Asetus tulee voimaan (LVM yli-insinööri Mikko Karhunen ) VALTIONEUVOSTON PÄÄTÖKSET Valtioneuvosto teki seuraavat päätökset: Päätös vahvistaa ministeri Bernerin vuosilomaan rinnastettavat vapaat ja (VNK hallinnollinen notaari Merja Saaritsa-Lantta ) Päätös oikeuttaa ulkoministeriö Suomen valtion puolesta merkitsemään enintään uutta Teollisen Yhteistyön Rahasto Oy:n (Finnfund) osaketta yhtiön osakepääoman korotuksen yhteydessä ja maksamaan osakemerkinnästä yhteensä enintään euroa. Finnfundin oman pääoman korotus antaa mahdollisuuden kehitysmaihin päin suuntautuvan /58 17
4 laina- ja sijoitusvirran kasvattamiseen ja osakemerkintään käytettävät varat lisäävät Suomen virallisen kehitysavun määrää. (UM kehityspolitiikan neuvonantaja Max von Bonsdorff ) Päätös antaa vastavakuuksia vaatimatta 58,5 miljoonan euron suuruinen omavelkainen valtiontakaus Terrafame Oy:n tekemän vakuusfasiliteettisopimuksen puitteissa myönnettyjen ympäristölupiin kohdistuvien takausten vastavakuudeksi. Valtion vastatakaus annetaan takauksille, jotka asetetaan Terrafame Oy:n ympäristölupien vakuudeksi siten, että valtion vastatakauksen määrä on enintään 58,5 miljoonaa euroa (enintään 45 prosenttia ympäristöluville annettujen takausten enimmäismäärästä). Valtiontakaus olisi voimassa enintään saakka. Uusi takaus korvaa nykyisen Terrafamen ympäristölupien vakuuksiin kohdistuvan 68 miljoonan euron määräisen saakka voimassa olevan valtion omavelkaisen vastatakauksen. (VM finanssineuvos Pauli Kariniemi ) Päätös merkitä eduskunnan kirjelmä Valtiontalouden tarkastusviraston erilliskertomus eduskunnalle: Finanssipolitiikan valvonnan raportti 2017 pöytäkirjaan. Tarkastusvaliokunta on antanut asiasta mietinnön. Eduskunta on hyväksynyt mietinnön mukaisen kannanoton, jonka mukaan eduskunnalla ei ole huomautettavaa kertomuksen johdosta. (VM budjettineuvos Kirsti Vallinheimo ) Päätös nimittää arviointi- ja avustustoimikunnan jäseneksi Jens Sørensen toimikunnan päättyväksi toimikaudeksi. (OKM hallitussihteeri Juha Post ) Päätös nimittää valtion nuorisoneuvoston jäseneksi Tiina Ahva. Samalla Ahva nimitetään valtion nuorisoneuvoston varapuheenjohtajaksi Samuli Voutilan tilalle. Voutilasta tulee valtion nuorisoneuvoston jäsen. (OKM hallitussihteeri Juha Post ) Päätös antaa eduskunnalle paikkatietopoliittinen selonteko. Paikkatietopoliittisen selonteon vision mukaan Suomessa on maailman innovatiivisin ja turvallisin paikkatiedon ekosysteemi. Paikkatietopoliittinen selonteko toteuttaa hallitusohjelman tavoitetta kehittää käyttäjälähtöiset, tuottavuutta ja tuloksellisuutta nostavat yhden luukun digitaaliset julkiset palvelut. (MMM ylijohtaja Pentti Lähteenoja ) Päätös asettaa vieraslajiasioiden neuvottelukunta toimikaudeksi Kokoonpano (varajäsenet suluissa): puheenjohtaja: neuvotteleva virkamies Johanna Niemivuo-Lahti maa- ja metsätalousministeriö; jäsenet: erityisasiantuntija Ralf Lopian maa- ja metsätalousministeriö, ylitarkastaja Vilja Klemola liikenne- ja viestintäministeriö, ympäristöneuvos, neuvottelukunnan varapuheenjohtaja Esko Hyvärinen (neuvotteleva virkamies Penina Blankett) ympäristöministeriö, ylitarkastaja Paula Lilja (johtava asiantuntija, tutkimusprofessori Antti Oksanen) Elintarviketurvallisuusvirasto Evira, kehittämispäällikkö Susanna Koivujärvi (kehittämispäällikkö Anne-Mari Haakana) Liikennevirasto, johtava asiantuntija Anita Mäkinen (erityisasiantuntija Ville- Veikko Intovuori) Liikenteen turvallisuusvirasto Trafi, erikoistutkija Lauri Urho (tutkija Antti Pouttu) Luonnonvarakeskus, riistapäällikkö Mikko Toivola (erikoissuunnittelija Marko Svensberg) Suomen riistakeskus, johtava tutkija Maiju Lehtiniemi (vanhempi tutkija Terhi Ryttäri) Suomen ympäristökeskus, erikoissuunnittelija Kaija Eisto (erikoissuunnittelija Mikko Rautiainen) Metsähallitus, tulliylitarkastaja Jarkko Keskinen (tulliylitarkastaja Heli Lampela) Tulli, ylitarkastaja Leena Lehtomaa (kalastusbiologi Perttu Tamminen) Varsinais- Suomen ELY-keskus, johtava asiantuntija Arto Ruuska (maaseutuasiantuntija Kaisa Rummukainen) Pohjois- Karjalan ELY-keskus, kalastusbiologi Maare Marttila (ylitarkastaja Taina Kojola) Lapin ELY-keskus, kaupunkiekologi Kaarina Heikkonen (ympäristötarkastaja Raimo Pakarinen) Helsingin kaupunki, luonnonsuojeluvalvoja Asko Riihelä (suunnitteluhortonomi Eila Palojärvi) Lahden kaupunki, professori Jouko Rikkinen (professori Helena Korpelainen) Helsingin yliopisto, apulaisprofessori Jouni Sorvali (projektipäällikkö Japo Jussila) Itä- Suomen yliopisto, biodiversiteettiinformatiikan päällikkö Kari Lahti (yli-intendentti Risto Väinölä) Luonnontieteellinen keskusmuseo, lemmikkieläinalan asiantuntija Päivi Tiitinen (biologi Markku Varjo) Seuraja harrastuseläinten hyvinvoinnin neuvottelukunta, ympäristöpäällikkö Miira Riipinen (lakimies Minna Mättö) Suomen kuntaliitto ry, kasvinviljelyasiamies Mika Virtanen (lakimies Anna- Rosa Asikainen) Maa- ja metsätaloustuottajain Keskusliitto MTK ry, EUmetsäasioiden päällikkö Karoliina Niemi (kestävän kehityksen päällikkö Tiina Vuoristo) Metsäteollisuus ry, taimitarhatuotannon erikoisasiantuntija Jyri Uimonen Puutarhaliitto ry, vieraslajiasiantuntija Miia Jauni (erityisasiantuntija Tapani Veistola) Suomen luonnonsuojeluliitto ry, suojelu- ja tutkimusjohtaja Teemu Lehtiniemi (suojeluasiantuntija Tero Toivanen) Bird- Life Suomi ry, metsäasiantuntija Panu Kunttu (suojeluasiantuntija Teemu Niinimäki) WWF Suomi sr ja maiseman- ja luonnonhoidon kehitysjohtaja Leena Lahdenvesi-Korhonen (toiminnanjohtaja Mirja Hellstedt) Maa- ja kotitalousnaiset ry. Neuvottelukunta voi perustaa teemakohtaisia jaostoja. (MMM lainsäädäntöneuvos Pekka Kemppainen ) Päätös myöntää Järvi-Suomen Energia Oy:lle lunastuslupa ja ennakkohaltuunottolupa omaisuuden lunastamiseksi Mäntyharjun kunnassa sijaitsevien kiinteistöjen alueille rakennettavaa 110 kv sähkönsiirtojohtoa varten (Mäntyharju-Survaanniemi). (TEM ylitarkastaja Johanna Juvonen ) Valtioneuvosto lähetti eduskunnalle seuraavat Euroopan unionin säädösehdotuksia koskevat valtioneuvoston kirjelmät: Valtioneuvoston kirjelmä (U 24/2018 vp) eduskunnalle komission ehdotuksesta Euroopan parlamentin ja neuvoston direktiiviksi katettujen joukkolainojen liikkeeseenlaskusta ja katettujen joukkolainojen julkisesta valvonnasta sekä direktiivin 2009/65/ EY ja direktiivin 2014/59/EU muuttamisesta, sekä Euroopan parlamentin ja neuvoston asetukseksi asetuksen (EU) N:o 575/2013 muuttamisesta katettujen joukkolainojen osalta (katettujen joukkolainojen lainsäädäntökehys). Direktiiviehdotuksessa tarkennetaan katettujen joukkolainojen keskeisiä osatekijöitä ja vahvistetaan yhteinen määritelmä, joka on tarkoitettu johdonmukaiseksi ja riittävän yksityiskohtaiseksi lähtökohdaksi vakavaraisuuden sääntelyyn rahoitusalan eri sektoreilla. Siinä määritetään katettujen joukkolainojen rakenteelliset tekijät, julkinen valvonta, eurooppalainen katettu joukkolaina -merkin käyttöä koskevat säännöt sekä toimivaltaisten viranomaisten julkistamisvelvollisuudet katettujen joukkolainojen yhteydessä. Direktiivi on periaatelähtöinen, ja siinä on tarkoitus varmistaa mahdollisimman vähin yksityiskohtaisin säännöksin, että sisämarkkinoilla sovelletaan rakennetta /58
5 koskevia yhteisiä perussääntöjä. Jäsenvaltioilla on liikkumavaraa sen suhteen, miten ne muotoilevat omat säädöksensä, joilla direktiivissä säädetyt periaatteet saatetaan osaksi kansallista lainsäädäntöä. Ehdotetulla asetuksella muutettaisiin lähinnä asetuksen (EU) N:o 575/2013 (vakavaraisuusasetus) 129 artiklaa (katettujen joukkolainojen luottoriskiä koskevat pääomavaatimukset). Muutokset pohjautuvat nykyiseen vakavaraisuuskohteluun, mutta toisaalta niillä lisättäisiin ylivakuutta koskevia vähimmäisvaatimuksia sekä täytevakuuksiin sovellettavia vaatimuksia. Etuoikeutetun pääomakohtelun piiriin kuuluviin katettuihin joukkolainoihin sovellettavat vaatimukset tiukkenisivat muutosten myötä. (VM finanssineuvos Pauli Kariniemi ) Valtioneuvoston kirjelmä (U 25/2018 vp) eduskunnalle komission ehdotuksesta Euroopan parlamentin ja neuvoston asetukseksi asetuksen (EY) N:o 924/2009 muuttamisesta tiettyjen rajatylittävistä maksuista unionissa perittävien palvelumaksujen ja valuutan muuntamisesta perittävien palvelumaksujen osalta (rajatylittävien maksujen ja valuutanvaihdon kulut). Ehdotuksella pyritään edelleen edistämään ja syventämään yhteismarkkinaa. Olennaisia muutosehdotuksia on kaksi. Ensinnäkin säädettäisiin, että EU-alueella maasta toiseen tehtävästä euromaksusta tulisi veloittaa sama hinta kuin kansallisessa valuutassa tehtävästä kansallisesta maksusta. Toinen olennainen muutosehdotus on lisätä valuutanvaihtokäytäntöjen kulujen läpinäkyvyyttä. Ehdotuksen mukaan maksupalveluntarjoajan tulisi ilmoittaa maksupalvelun käyttäjälle kaikki valuutanvaihtoon liittyvät kulut, mukaan lukien vaihtoehtoisen valuutanvaihtokäytännön kulut, ennen kuin maksupalvelunkäyttäjä käynnistää maksun. (VM finanssineuvos Risto Koponen ) NIMITYSASIAT Valtioneuvosto päätti seuraavat nimitysasiat: Valtioneuvosto myönsi virkavapautta ulkoasiainneuvos Kare Haloselle (UM henkilöstöjohtaja Pirjo Tulokas ) Valtiotieteiden maisteri Kristel Englund oikeusministeriön neuvottelevan virkamiehen määräaikaiseen virkasuhteeseen (OM osastopäällikkö Antti Leinonen ) Erityisasiantuntija Markus Tervonen oikeusministeriön lainsäädäntöneuvoksen virkaan lukien. (OM osastopäällikkö Antti Leinonen ) Valtiotieteiden maisteri Sanna Poutiainen puolustusministeriön konserniohjausyksikön johtajan virkaan lukien. (PLM erityisasiantuntija Petri Laurila ) Erityisasiantuntija, filosofian maisteri Tiina Polo opetus- ja kulttuuriministeriön opetusneuvoksen virkaan lukien. (OKM hallitusneuvos Antti Randell ) Valtioneuvosto myönsi Kai Tapani Koivumäelle virkavapautta työ- ja elinkeinoministeriön neuvottelevan virkamiehen virasta (TEM henkilöstöjohtaja Mari Anttikoski ) Marja-Riitta Vest Pohjanmaan elinkeino-, liikenne- ja ympäristökeskuksen ylijohtajan tehtävään oman tehtävänsä ohella lukien enintään saakka. (TEM neuvotteleva virkamies Anu Jänkälä ) RAHA-ASIAT Valtioneuvoston raha-asiainvaliokunta puolsi istunnossaan seuraavia asioita: Puolustusvoimien maaliikenne- ja aluspolttoaineiden hankintojen puitesopimus. Puolustusvoimat saa tehdä Polttonesteet (2022) - Säiliötoimitukset -puitejärjestelyyn perustuvasti tilauksia maaliikenne- ja aluspolttoaineista Lämpöpuisto Oy:lle puitejärjestelyn voimassaoloaikana. Sopimuksen optio on voimassa vuoteen 2022 saakka. Hankinnan kohteena on polttonestesäiliöiden täyttö seuraavilla polttoaineilla: moottoripolttoöljy, kevyt polttoöljy, dieselöljy ja bensiini koko Suomen alueella. Puitesopimuksen arvioitu kokonaishinta on euroa (0% alv), arvonlisävero (24 % alv) euroa eli yhteensä euroa. (PLM hallitusneuvos Jouko Tuloisela ) Sosiaali- ja terveysministeriön asetus lääkäri- ja hammaslääkärikoulutuksen korvauksen perusteista vuonna Asetuksessa säädetään yliopistollista sairaalaa ylläpitävälle kuntayhtymälle suoritettavaksi lääkärin ja hammaslääkärin peruskoulutuskorvaukseksi sekä erikoislääkärin ja erikoishammaslääkärin koulutuskorvaukseksi euroa. Muualla kuin yliopistollisessa sairaalassa annettavasta koulutuksesta suoritettavan kuukausikorvauksen suuruus on 850 euroa. Yliopistoille erikoislääkäri- ja erikoishammaslääkärikoulutuksesta aiheutuvien kustannusten korvauksen suuruus on euroa. Asetus tulee voimaan (STM hallitussihteeri Eila Mustonen ) Poikkeusluvan myöntäminen sosiaalija terveydenhuollon rakennusinvestointiin (Päijät-Hämeen hyvinvointikuntayhtymä). Päijät-Hämeen hyvinvointikuntayhtymä on hakenut rakennusinvestointia koskevaa poikkeuslupaa Päijät-Hämeen keskussairaalan keskusleikkausyksikön, synnytysten, vastasyntyneiden ja naistentautien yksikön, operatiivisten vuodeosastojen sekä välinehuollon ja arkiston nykyisiä tiloja koskevaan uudisrakennushankkeeseen. Hanke toteutetaan kuntayhtymän omistukseen. Investointi on kuntien ja kuntayhtymien eräiden oikeustoimien väliaikaisesta rajoittamisesta annetun lain 4 :ssä tarkoitetulla tavalla perusteltu sosiaali- ja terveyspalvelujen saatavuuden turvaamiseksi ja alueen palvelujen saatavuuden turvaamiseksi välttämätön ja kiireellinen. (STM erityisasiantuntija Kirsi Kaikko ) HALLITUKSEN NEUVOTTELUT EU-MINISTERIVALIOKUNTA EU-ministerivaliokunnassa EU:n ja Länsi-Balkanin huippukokous EU-ministerivaliokunta linjasi kokouksessaan 16. toukokuuta Suomen kantoja EU:n ja Länsi-Balkanin huippukokoukseen ja EU-maiden päämiesten epäviralliseen kokoukseen. Torstaina 17. toukokuuta Sofiassa järjestettävässä EU:n ja Länsi-Balkanin maiden huippukokouksessa on kaksi teemaa: yhteyksien kehittäminen ja turvallisuus. Suomi on valmis hyväksymään esitetyn luonnoksen kokouksen loppuasiakirjaksi. Tekstissä /58 19
6 vahvistetaan tuki Länsi-Balkanin eurooppalaiselle perspektiiville, todetaan EU-lähentymisen pohjaavan asetetuille kriteereille ja omille ansioille, todetaan oikeusvaltiosektorin sekä hyvien naapuruussuhteiden ja alueellisen vakauden tärkeys. Lisäksi nostetaan esiin yhteyksien kehittäminen ja turvallisuus sekä todetaan yhteisen ulko-ja turvallisuuspolitiikan yhteistyön ja disinformaation vastaisen toiminnan tärkeys. EU-maiden johtajien työillallisella keskiviikkona 16. toukokuuta aiheena on digitaaliagenda, ja erityisesti tutkimus ja innovaatiot siihen liittyen. Illallisella keskusteltaneen myös ajankohtaisista ulkopoliittista haasteista. Lisäksi EU-ministerivaliokunta linjasi Suomen kantoja seuraaviin neuvostoihin: Ulkoasiainneuvosto; kauppa-asiat (22.5.) Ulkoasiainneuvosto; kehitysasiat (22.5.) Koulutus-, nuoriso-, kulttuuri- ja urheiluneuvosto ( ) Kauppaministerikokoonpanossa kokoontuvan ulkoasiainneuvoston aiheina ovat vapaakauppasopimusneuvotteluiden aloittaminen Australian ja Uuden-Seelannin kanssa, WTO:n Buenos Airesin ministerikokouksen seuranta, EU-Meksiko -neuvottelut voimassa olevan sopimuksen uudistamisesta, EU:n ja Singaporen vapaakauppa- sekä investointisuojasopimus, EU:n ja Japanin talouskumppanuussopimus, EU-Mercosur -assosiaatiosopimusneuvottelut sekä neuvoston päätelmät EU:n kauppasopimusten neuvottelemisesta ja päättämisestä. Kehitysministerit käsittelevät EU:n Afrikka-hätärahastoa sekä EU:n ja Afrikan, Karibian ja Tyynenmeren maiden suhdetta Cotonoun sopimuksen jälkeen, EU:n monivuotisen rahoituskehysehdotuksen ulkosuhderahoitusta sekä sukupuolten tasa-arvoa ja kehitystä. Koulutus-, nuoriso-, kulttuuri- ja urheiluneuvosto hyväksyy joukon suosituksia ja päätelmiä. Lisäksi se käy periaatekeskustelut korkeakoulujen mahdollisuuksista lisätä alueellista kasvua, EU:n nuorisopolitiikan tulevista prioriteeteista, tulevaisuusvisiosta kulttuurin vaikutuksista EU:ssa ja huippu-urheilun kaupallistumisesta. Lisätietoja: EU-asioiden valtiosihteeri Kare Halonen, p , erityisavustaja (EU-asiat) Riikka Pakarinen, p ja EUasioiden viestintäpäällikkö Anne Sjöholm, p , valtioneuvoston kanslia LUOVUTETUT MIETINNÖT Oikeusministeriö julkisti Yrittäjän uusi mahdollisuus. Kansainvälinen vertailu selvityksen. Selvityksessä vertaillaan, miten elinkeinotoiminnan vuoksi velkaantuneet yrittäjät voivat vapautua henkilökohtaisesta velkavastuustaan joissakin Euroopan maissa ja Yhdysvalloissa. Monissa maissa on tehty maksukyvyttömyysmenettelyjä ja velkavastuusta vapautumista koskevia uudistuksia. Missään selvityksessä mukana olevissa maissa ei ole käytössä konkurssimenettelyä, jossa yksityisvelallinen vapautuisi kokonaan kaikista veloistaan. Selvitys on osoitteessa julkaisut.valtioneuvosto.fi/handle/10 024/ Lisätietoja antavat erityisasiantuntija Pekka Heinonen, p , lainsäädäntöneuvos Mari Aalto, p , ja erityisavustaja Lauri Koskentausta, p , oikeusministeriö. Opetus- ja kulttuuriministeriö julkisti Kulttuurilehtien tilaustuesta -selvityksen. Selvityksessä todetaan, että kulttuurilehtien tilaustuki on tarpeellinen sekä kirjastoille että lehdille. Tilaustuki edistää kulttuurilehtien tasavertaista saatavuutta, laajentaa yleisten kirjastojen lehtitarjontaa ja osaltaan kasvattaa kulttuurilehtien levikkiä. Vähälevikkisten kulttuurilehtien tilaustuki muodostuu yhdessä kulttuurilehtiavustuksen kanssa kulttuurilehtimäärärahan kokonaisuuden, joka on viime vuosina ollut noin 1,1 miljoonaa euroa. Selvitys on osoitteessa Lisätietoja antaa kulttuuriasiainneuvos Leena Laaksonen, p , opetus- ja kulttuuriministeriö. Liikenne- ja viestintäministeriö julkisti Helsinki Tallinn tunnel task force Report of the main findings -raportin. Tunnelihankkeen laajuudesta ja monimutkaisuudesta johtuen sen eteneminen edellyttää uusia, innovatiivisia ratkaisuja etenkin rahoituksen suhteen. Yksityisen sektorin osallistuminen nopeuttaisi hankkeen etenemistä ja vahvistaisi sen taloudellista kannattavuutta. Raportissa suositellaan, että edetäkseen hanke tarvitsee vahvan projektiorganisaation. Raportti on osoitteessa hankeikkuna.fi/asiakirjat/86f6e89d-c fcc-4dfb-aed8-923a e/e ad b83d-51f57691b399/ RAPORTTI_ PDF. Lisätietoja antavat yksikön johtaja, työryhmän puheenjohtaja Laura Eiro, p , liikenne- ja viestintäministeriö, erityisasiantuntija Ulla Tapaninen, p , Helsingin kaupunki, excecutive officer Eva Killar, p , Estonian Ministry of Economic Affairs and Communications ja project manager Liivar Luts, p , Tallinn Transport Department. Etuudet ja palvelut lasten vuoroasumistilanteissa -raportti luovutettiin perhe- ja peruspalveluministeri Annika Saarikolle. Vuoroasumistilanteissa arjen sujuminen on tärkeää lapsen hyvinvoinnin tukemiseksi. Tarvitaan muutoksia lainsäädäntöön ja toimintakäytäntöihin, jotta vuoroasuvan lapsen etu toteutuu. Työryhmä on kartoittanut, millaisia ongelmia esiintyy lasten ja perheiden palveluita ja etuuksia koskevassa lainsäädännössä ja ovat valmistelleet ehdotuksia havaittujen ongelmien ratkaisemiseksi. Raportti on osoitteessa dle/10024/ Lisätietoja antavat johtaja Kari Ilmonen, p , ja hallitussihteeri Annika Juurikko, p , sosiaali- ja terveysministeriö. Valtioneuvoston viikkoa koskevat tiedustelut ja huomautukset pyydetään osoittamaan valtioneuvoston viestintäosastolle, os. Snellmaninkatu 1 A, Helsinki, p , Edita Publishing Oy, Helsinki /58